આવી રીતે સેલ્સ પછીના સર્વિસ અને સપોર્ટમાં થતી પરેશાનીઓ કારણે કસ્ટમરો ધીરે ધીરે આપણી બ્રાન્ડને ત્યજીને બીજી બ્રાન્ડ્સ તરફ આકર્ષાય છે અને આપણું માર્કેંટ શેર ધોવાતું જાય છે. દા. ત. આજકાલ માર્કેંટમાં અનેક બ્રાન્ડ્સના મોબાઇલ ફોન ઉપલબ્ધ છે, પરંતુ એમાંથી અમુક જ કંપનીઓ પાસે સારા અને પૂરતી સંખ્યામાં સર્વિસ સેન્ટરો છે. આવી કંપનીઓ સર્વિસ સેન્ટરો સ્થાપવા અને ચલાવવા માટેનો ખર્ચ બચાવવાની કોશિશ કરે છે અને એ રીતે પોતાના ફોનના મોડેલ્સની કીમત ઓ રાખી શકે છે. આને કારણે મોટા ભાગની નવી-સવી કંપનીઓ મોબાઇલ ફોન સસ્તામાં મળી તો જાય છે, પરંતુ જો એ બગડે, તો સર્વિસ-સપોર્ટ ન મળવાને કારણે કસ્ટમરોની હાલત કફોડી થઇ જાય છે અને એમના પૈસા બરબાદ થઇ જાય છે. આવા ખરાબ અનુભવોને કારણે એક વાર હેરાન થયેલા કસ્ટમરો પછી જેની સર્વિસ સારી હોય, એવી જ બ્રાન્ડખરીદવાનું પસંદ કરે છે, પછી ભલે એ મોંઘી હોય તો પણ.